钦定古今图书集成/方舆汇编/职方典/第1345卷 > 《封川县志》
## 钦定古今图书集成/方舆汇编/职方典/第1345卷 > 《封川县志》

蛾眉山　在县西隔江

印石　在县西，与灵洲相对。

大岭山　高千仞，下有马觜路，系修、泰两图人来县经由总道。

青山　：在吉橙村。巉岩蔚林，上有仙人遗迹。“南龙冈　” ，今设“南龙营” 于此。

景星峡　在登高左，纱帽右。中有澄潭，亢旱不竭。

“白沙碛　” ，在白沙嵿江中。

西江　在县之西南，源出黔之夜郎。豚水合牂牁，东入广郁为郁江。郁即秦桂林郡也。汉伐南越，使驰义侯发夜郎兵，下牂牁，会番禺，即其路也。郁水出广源，经浔、邕者曰“左江” ，经柳庆者曰“右江” ，合流东至苍梧，为漓江。即汉遣归义越侯为戈船将军出零陵，或下漓水，或抵苍梧，即其路也。漓水出楚之零陵，自归安转而南流，与桂林之水合为桂江。又南过平乐，为府江。三江既合，东下广信，为贺江。贺水出临贺郡，至本邑与郁、漓之水合为西江。东过康州，出羚羊峡，会浈星诸水而入于南海。

深坑潭　在县东南七里，当两山之中，水清深不可测。相传，昔有军人涸之捕鱼，见一巨铛，其铉耳可高出牛头，风雨暴至，军人皆溺，至今无敢捕鱼者。

蛟龙潭　，深碧莫测，似神物之窟也，因名猿岭泉　。详《猿岭》。

东塘　即“儒学” ，塘在旧学前环城东亦环旧学，为亩三百有奇。

“西塘　” 又名“堰塘” ，环城西，即城之西壕，为亩二百八十有奇。

三角塘　在城南，下即壕，为亩五十有奇。凌头塘　在城北六里。为亩二百二十有奇。罗客上下塘　在儒学塘之外。为亩一百四十有奇。

龙蟠塘　一千四百亩有奇，潴修泰一乡九十馀涧，两岸峰峦夹护，一胜概也。

渡口塘　二百五十亩有奇。

石龙塘　在双河村